Tíminn flýgur áfram og það er að koma að annarri bíllausu vikunni á þessu ári , en hún verður frá mánudegi 14. október til og með sunnudagsins 20. október . Eins og áður hefur komið fram er þetta átak í boði stýrihóps heilsueflandi samfélags . Það er að hvetja fólk til að skilja bifreiðarnar meira eftir heima í hlaði og fara ferða sinna frekar gangandi eða hjólandi . Koma púlsinum aðeins á hreyfingu , njóta útiverunnar og huga að aukinni heilsuvitund . Foreldrar eru mikilvægustu fyrirmyndir barna sinna og hefur jákvæð samvera barna og foreldra mikið forvarnargildi . Boggi hreyfir sig mikið og var meðal annars sá sem kvittaði daglega í hreyfibækurnar í Hreyfiviku á Seyðisfirði í maí og júní . Það sem fáir vita sennilega er að Boggi er fyrsti „ Fjallagarpur Seyðisfjarðar “ , en hann gekk á alla tindana sjö á mánaðartímabili sumarið 2007 og að hann smíðar allar stikurnar sem merkja gönguleiðir í fjöllunum hér í firðinum .